CELEX: 32008R0065
Language: ro
Date: 2008-01-25
Title: Regulamentul (CE) nr. 65/2008 al Comisiei din 25 ianuarie 2008 de deschidere pentru anul 2008 și pentru anii următori a unor contingente tarifare aplicabile importurilor în Comunitatea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (CE) nr. 3448/93 al Consiliului

26.1.2008   
            
            
               RO
            
            
               Jurnalul Oficial al Uniunii Europene
            
            
               L 23/9
            
         
      REGULAMENTUL (CE) NR. 65/2008 AL COMISIEI
   
   din 25 ianuarie 2008
   de deschidere pentru anul 2008 și pentru anii următori a unor contingente tarifare aplicabile importurilor în Comunitatea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (CE) nr. 3448/93 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), în special articolul 7 alineatul (2),
   având în vedere Decizia 2004/859/CE a Consiliului din 25 octombrie 2004 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (2), în special articolul 2,
   întrucât:
   
               (1)
            
            
               Acordul sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei prevede, la punctul III, contingente tarifare anuale pentru importurile de anumite produse originare din Norvegia. Este necesară deschiderea acestor contingente pentru 2008 și pentru anii următori.
            
         
               (2)
            
            
               Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (3) prevede norme de gestionare a contingentelor tarifare. Este necesar să se prevadă ca gestionarea contingentelor tarifare deschise de prezentul regulament să se facă conform normelor menționate.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului de gestionare a problemelor orizontale privind schimburile de produse agricole prelucrate care nu sunt menționate în anexa I la tratat,
            
         ADOPTĂ PREZENTUL REGULAMENT:
   Articolul 1
   Contingentele tarifare comunitare pentru mărfurile originare din Norvegia, menționate în anexă, se deschid pentru perioada 1 ianuarie-31 decembrie 2008 și pentru anii următori.
   Articolul 2
   Contingentele tarifare comunitare prevăzute la articolul 1 se gestionează de către Comisie în conformitate cu articolele 308a, 308b și 308c din Regulamentul (CEE) nr. 2454/93.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2008.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 ianuarie 2008.
      
         
            Pentru Comisie
         
         Günter VERHEUGEN
         
         
            Vicepreședinte
         
      
   
   
      (1)  JO L 318, 20.12.1993, p. 18. Regulament modificat ultima dată prin Regulamentul (CE) nr. 2580/2000 (JO L 298, 25.11.2000, p. 5).
   
      (2)  JO L 370, 17.12.2004, p. 70.
   
      (3)  JO L 253, 11.10.1993, p. 1. Regulament modificat ultima dată prin Regulamentul (CE) nr. 214/2007 (JO L 62, 1.3.2007, p. 6).
   
      ANEXĂ
      Contingente tarifare anuale aplicabile importurilor în Comunitate de mărfuri originare din Norvegia
      
                  Număr de ordine
               
               
                  Cod NC
               
               
                  Descriere
               
               
                  Volumul contingentului anual de la 1.1.2008
               
               
                  Rata taxei aplicabile în limita contingentului
               
            
                  09.0765
               
               
                  ex 1517 10 90
               
               
                  Margarină, cu excepția margarinei lichide, cu un conținut de grăsimi din lapte de maximum 10 % din greutate
               
               
                  2 470 t
               
               
                  Scutit
               
            
                  09.0771
               
               
                  ex 2207 10 00
                  (Cod TARIC 90)
               
               
                  Alcool etilic nedenaturat cu titru alcoolic volumic de minimum 80 %, altul decât cel obținut din produsele agricole menționate în anexa I la Tratatul CE
               
               
                  164 000 hl
               
               
                  Scutit
               
            
                  09.0772
               
               
                  ex 2207 20 00
                  (Cod TARIC 90)
               
               
                  Alcool etilic denaturat și alte distilate denaturate, de orice concentrație, altele decât cele obținute din produsele agricole menționate în anexa I la Tratatul CE
               
               
                  14 340 hl
               
               
                  Scutit
               
            
                  09.0774
               
               
                  2403 10
               
               
                  Tutun pentru fumat, cu sau fără înlocuitori, în orice proporție
               
               
                  370 t
               
               
                  Scutit